tomron87/hebrew-wikipedia-sentences-corpus huggingface dataset:
הדמו כולל בתוכו את שלב לימוד המשחק המעשי, סרטון וידאו, 2 משימות של צבא ה-GDI וכן מצב מרובי צבאות פנימי מוגבל שבאופן רשמי תומך בצבאות ה-GDI בלבד.
ניתן גם לשחק בצבא ה-NOD במצב מרובי הצבאות בלחיצה על NOD בתחתית הרשימה ובלחיצה נוספת על 'n' .
זהו המשחק הראשון בסדרה שמשתייך לז'אנר משחקי הירייה.
המשחק פותח על ידי חברת Westwood למחשב ויצא בפברואר 2002.
המשחק מתחיל בנקודה שבה עומדת להסתיים "מלחמת הטיבריום הראשונה".
השחקן מגלם את חייל הקומנדו בשם ניק "האבוק" פארקר שנלחם בשורות ה-GDI.
במהלך המשחק, נשלח השחקן למשימות במדינות שונות ופעולותיו משפיעות מאוד על המשך המלחמה.
המשחק מתמקד בחטיפה של שלושה חוקרי טיבריום בכירים שעובדים עבור ה-GDI על ידי אחוות ה-NOD.
השחקן משתמש בדמותו של איש הקומנדו כדי לשחרר את שלושת המדענים.
במהלך המשחק מתברר כי קיין, מנהיג אחוות ה-NOD, כופה על שלושת המדענים לעשות מחקר ביוכימי על הטיבריום עבור פרויקט סודי שנקרא "שחזור בראשית".
מטרת המחקר היא להגיע ליכולת ייצור של חיילי עילית מהונדסים גנטית.
חיילים אלה אמורים להבטיח את יתרונה האסטרטגי של אחוות נוד ועל ידי כך לסייע להם לנצח את יריביהם.
קפטן ניק "האבוק" פארקר הוא גיבור המשחק שאותו מגלם השחקן.
ניק מתואר במשחק בצורה אידיאליסטית מאוד.
לפני הצטרפותו ל-GDI שירת בצבא ארצות הברית והתמחותו הייתה בהרכבה ובנטרול של פצצות.
הוא גויס על ידי ה-GDI והגיע במהרה ליחידה המובחרת של ה-GDI שנקראת ה-Dead 6. לאחר שירות ארוך פרש ניק מיחידת ה-Dead 6 והחל לפעול לבד נגד ה-NOD כשהוא משתמש בידע שרכש מאימוניו ביחידת הקומנדו.
ה-Dead 6 היא יחידת הקומנדו של ה-GDI.
השם Dead 6 ניתן לקבוצה מכיוון שהיו חברים בקבוצה שישה לוחמים.
עם הזמן עזבו את הקבוצה שני חברים: האבוק וסאקורה.
למרות עזיבתם דבק בקבוצה השם המקורי.
לאחר עזיבת האבוק וסאקורה הוחלט בפיקוד הבכיר של ה-GDI כי כל ארבעת החיילים הנותרים ב-Dead 6 יוכרזו כמתים וכך יוכלו לפעול בחופשיות רבה יותר נגד אחוות ה-NOD ולהשלים משימותיהם.
דריל "דד-איי" (DeadEye) מקלניס הוא חבר ביחידת Dead 6 ממוצא סקוטי.
דריל הוא צלף מעולה עם דיוק יוצא דופן.
יריותיו המדויקות אפשרו לו לחסל את כל מטרותיו בקלות.
לפני הצטרפותו ל-Dead 6 שירת ביחידת העילית של חיל האוויר המלכותי.
ניגל "גאנר" (Gunner) גרנט הוא חבר ביחידת Dead 6 ממוצא אנגלי.
נשקו המועדף הוא משגר טילים.
שיי הוטוויר (Hotwire) אביב היא חברה ביחידת Dead 6. אביב היא הצלע הישראלית בכח ושירתה במוסד לפני הצטרפותה ל-GDI.
כשהיא הצטרפה ליחידת ה-Dead 6 היא לקחה על עצמה את תפקיד המהנדסת.
אביב מתמחה בתיקון מהיר של כלי רכב, הנחיית פצצות וכיבוש מבנים.
אביב מחזיקה בכמות כפולה של פצצות C-4 ממהנדס רגיל ומתקנת כלי רכב במהירות כפולה ממהנדס רגיל, כמו כן היא החיילת היחידה במשחק שמסוגלת להניח מוקשים.
אריך "פאץ'" (Patch) וולפי הוא חבר ביחידת Dead 6 ממוצא גרמני.
הוא החייל היחיד שהצליח לסיים את המשימה בכפר במשחק והצליח להגיע לנקודת המוצא בעוד דד-איי, גאנר והוטוויר נתקעו מאחור עד שהאבוק הגיע לחלץ אותם.
וולפי שירת בימ"מ הגרמני לפני שהצטרף ל-GDI.
סידני מוביוס היא בתו של ד"ר אינגנטיו מוביוס המוכר ממשחקי C&C הקודמים.
סידני נוהגת להשתמש בנשק מבוסס טיבריום בשדה הקרב והיא עובדת עם ה-GDI על חליפה משוריינת וחזקה בשם "חליפת מוביוס".
בדומה לאביה גם היא אחת מחוקרי הטיבריום הבכירים בעולם.
היא נחטפת יחד עם אביה על ידי האחוות ה-NOD.
היא משוחררת במהלך המשחק על ידי יחידת קומנדו של ה-GDI, אך נחטפת שוב ומשוחררת בשנית על ידי ניק פארקר.
סאקורה אובטה היא חברה לשעבר במאפיית היאקוזה היפנית.
הייתה שכירת חרב עבור ה-CIA לפני שהחלה לעבוד עם ה-GDI כשותפה ביחידת הקומנדו Dead 6 לצד ניק פארקר.
סאקורה אוברטה היא הייתה לא רק חברתו לנשק של ניק, אלא הייתה גם בת זוגו.
בסופו של דבר עזבה סאקורה את יחידת ה-Dead 6 ופותתה על ידי אחוות ה-NOD לעבור לצדם בתמורה לשכר גבוה במיוחד.
גנרל גדעון רייבשאו הוא המפקד והמייסד של יחידת הקומנדו "היד השחורה" של אחוות ה-NOD.
רייבשאו הוא איש קר רוח ולמרות הגובהו הנמוך (שבגללו זכה לכינוי "דרדס" מניק) רייבשאו משדר שתלטנות והוא מתואר כגבר חכם וכריזמטי.
והוא נאמן מאוד למנהיגו קיין.
גנרל רייבשאו היה אחראי על פרויקט "שחזור בראשית".
קרלוס מנדוזה הוא שכיר חרב בכיר שהצטרף לאחוות ה-NOD וזכה באהדת הפיקוד הגבוה של אחוות ה-NOD בזכות שירותו.
מנדוזה שירת תחת פיקודו של גנרל רייבשאו וקיבל סכומי כסף נאים עבור שירותיו.
מנדוזה מוצג כאיש בטוח מאוד וגאוותן.
מנדוזה מתמחה בהריגת אויביו עם להביור בלי ללבוש חליפה חסינת אש ומשתמש לעיתים קרובות בטנק הלהביור של ה-NOD האהוב עליו.
ניק פארקר מצליח לחסל את מנדוזה לאחר שהוא מצליח ללכוד אותו בטנק הלהביור ומפוצץ אותו.
ד"ר הלנה פטרובה היא אחת משלושת המדענים שנחטפו על ידי אחוות ה-NOD.
במהלך המשחק משנה פטרובה את עמדתה ועוברת לעבוד לצד אחוות ה-NOD.
פטרובה לוקחת על עצמה את תפקיד החוקרת הראשית בפרוקייט "שחזור בראשית".
ניסיונה הרב בחקר הטיבריום סייע רבות לאחווה במחקר לייצור חיילים מהונדסים גנטית.
לבסוף מנסה פטרובה על עצמה את הניסוי.
התהליך אינו עולה יפה ופטרובה עוברת מוטציה והופכת למפלצת.
ניק פארקר מצליח לחסלה במעבדה.
המשחק ממשיך את הסטנדרטים של משחקי הירי בגוף ראשון ומציג גרפיקה מרשימה.
המשחק מציע לשחקן מבחר גדול של כלי נשק ומשימות שעליו לבצע בכל שלב זהו המשחק היחיד מסדרת משחקי C&C שיצא בגרסת משחק ירי בגוף ראשון.
המשחק נותן לשחקנים בפעם הראשונה את ההרגשה של חייל בתוך שדה הקרב של C&C, שעד הופעתו של Renegade היה מוכר רק כמשחק אסטרטגיה.
מצב המשחק מרובה המשתתפים של Renegade דחף את המשחק קדימה והיווה הצלחה גדולה.
לשחקן הייתה האפשרות לשחק לצד ה-GDI או ה-NOD במהלך המשחק השחקן היה צובר נקודות קרדיט על ידי חיסול חיילים וכלי רכב של האויב.
השחקן יכל להזמין תמורת נקודות הקרדיט שצבר כלי רכב, ציוד לחימה כגון פצצות וכו' ואף להחליף את החייל שלו בעד אחד מגיבורי המשחק.
|תאריך הוצאה=Windows:צפון אמריקה: 28 באוקטובר 2008אירופה: 31 באוקטובר 2008 Xbox 360:צפון אמריקה: 11 בנובמבר 2008אירופה: 14 בנובמבר 2008PlayStation 3:בהקפאה
|מצבי משחק=שחקן יחיד, מרובה משתתפים, משחק רשת
|בקרים=מקלדת ועכבר, בקרי Xbox 360
|שם=לשלוט ולכבוש: כוננות עליונה 3
|שם בשפת המקור=Command & Conquer: Red Alert 3}}Command & Conquer: Red Alert 3 הוא משחק מחשב משנת 2008 המשתייך לסוגת משחקי אסטרטגיה בזמן אמת ושייך לסדרת Command & Conquer אשר מופצת על ידי חברת Electronic Arts.
המשחק מתרחש ביקום מקביל שבו מלחמת העולם השנייה מעולם לא התרחשה וברית המועצות גדלה והתפתחה ללא שהצבא הנאצי של היטלר יבלום את כוחה.
לכן במקום מלחמת העולם השנייה מתרחשת מלחמה אחרת וגדולה יותר בין הסובייטים לבעלות הברית וצד שלישי הידוע בתור אימפריית השמש העולה, אשר נגזר מתוך האימפריה היפנית.
Red Alert 3 מאופיין במצב מערכה צבאית מלאה שבה על השחקן לשתף פעולה עם שחקן אחר, או עם אחד מכמה דמויות הבינה המלאכותית שמציע המשחק.
במשחק שלושה צבאות (ברית המועצות, בעלות הברית, אימפריית השמש העולה) שכל אחד מהם מתאפיין בסגנון לחימה הייחודי לו.
למשל, צבא בעלות הברית מתאפיין בכלי נשק בעלי קידמה טכנולוגית המבטלים את כוחו של היריב לתקוף, ובשליטה אווירית מלאה עם מפציצים כבדים.
לעומת זאת, הצבא הסובייטי מתאפיין בכוחות שריון כבדים.
לצבא האימפריה היפנית יכולת לשנות את שדה הלחימה במהירות, על ידי מכונות דמויות רובוטריקים שמשנות צורה מרכבי קרקע למטוסים ומעבירות את שדה הקרב לשמיים.
כמו כן, לכל צבא יש נשק בלתי קונבנציונלי משלו המסוגל להנחית על היריב מכה גורלית, בין כלי הנשק ניתן למנות: פצצת ואקום ששואבת אליה את כל החומר מסביבה ותותח פרוטונים.
בשונה ממשחקים קודמים בסדרה, במשחק זה, לכל יחידה יש יכולת משנית, בנוסף ליכולת הלחימה העיקרית שלה.
דבר זה מוסיף ליכולת השחקן להפתיע את היריב בקרבות פנים מול פנים.
הרבה יחידות מאפשרות יעילות וגמישות רבה יותר במעבר מהים לאדמה.
יחידת ה-MCV (רכב בנייה נייד) המופיעה כמעט בכל משחק מסדרת Command & Conquer, יכולה כעת גם להיפתח על המים, כך שבניית מבנים יכולה להתבצע כעת גם במים (לא כולל מגורי חיילים ומפעלי לחימה).
בסדרת משחקי Red Alert מסופר כי המדען היהודי-גרמני אלברט איינשטיין חזר בזמן על ידי מכונת זמן אותה בנה והתנקש בחייו של אדולף היטלר, על מנת למנוע את התרחשותה של שואת יהודי אירופה ומלחמת העולם השנייה.
כתוצאה מכך, הצליחה ברית המועצות להתחזק ולהתפתח וגרמה לפריצת מלחמת עולם בין ברית המועצות הקומוניסטית לכוחות בעלות הברית הקפיטליסטיים, כדי לממש את חזונו של יוסיף סטלין להשתלטות על אירופה.
במשחק ההמשך Red Alert 2, אחרי מותו של סטלין פותח הצבא הקומוניסטי במלחמה נוספת, בה הוא נוחל שוב כישלון מוחלט.
לאחר אירועי המשחק Red Alert 2 בהם ניצחו כוחות בעלות הברית, נמצאת ברית המועצות מובסת, הרוסה ועומדת לקרוס.
קולונל שרדנקו, מנהיג צבאי בכיר בהנהגה הקומוניסטית, מפתח תוכנית חשאית לניצחון על המערב.
הוא יורד יחד עם גנרל קרוקוב אל מרתפי הקרמלין אל מכונת זמן סובייטית שבנה המדען הרוסי זלינסקי.
שלושתם חוזרים בזמן אל בריסל ב-1927, במטרה להתנקש בחייו של אלברט איינשטיין, האדם האחראי לטכנולוגיות המתקדמות של בעלות הברית ולמעשה הביא לניצחונן.
למרות התנגדותו של זלינסקי, כיוון שהמעשה יגרום לשינוי ברצף הזמן, רוצח שרדנקו את איינשטיין באופן דומה לאופן בו רצח איינשטיין את היטלר במשחק הראשון וגורם לביטול אירועי שני המשחקים הקודמים.
השלושה חוזרים חזרה לזמן ממנו יצאו ומגלים כי אכן כוחות בעלות הברית לא התחזקו ונמצאות על סף תבוסה בידי ברית המועצות.
ברצף הזמן החדש, מגלים השלושה כי שרדנקו הוא השליט של ברית המועצות וכן כי ברית המועצות איבדה את כלי הנשק הגרעיניים שלה עקב הסרתו של איינשטיין מרצף הזמן.
בדיוק בנקודה זו פולשת לברית המועצות אימפריית השמש העולה (היפנים), אימפריה חדשה ומתקדמת טכנולוגית אשר נוצרה עקב השינוי ברצף הזמן ולמעשה ממשיכה את יפן הפשיסטית של מלחמת העולם השנייה, שבהיסטוריה החילופית שנוצרה לא נכנעה בעקבות הטלת שתי הפצצות אטום שכן בהיסטוריה החלופית אין פצצות אטום.
בכך פורצת בין שלושת הצדדים מלחמת עולם המאיימת על כל העולם.
בנקודה זו מתפצלת העלילה לשלוש מערכות, כאשר לכל מערכה עלילה משלה.
לאחר הפלישה וההתקפה המפתיעות של אימפריית השמש העולה, נשלח המפקד (השחקן) להגן על העיר לנינגרד ועל מבצרה מפני האימפריה כדי לשמור על מורל האנשים של ברית המועצות ובולם לאחר מכן את התקדמות האימפריה לעבר מוסקבה.
אחר כך מציל המפקד את הצי הימי הסובייטי.
ברגע שמתחילה הרגשת הניצחון, מודיע נשיא ארצות הברית הנבחר, הנשיא אקרמן, כי ארצות הברית מצטרפת למלחמה לצד כוחות בעלות הברית כנגד הסובייטים.
בתגובה לכך, מורה שרדנקו על המפקד לתקוף את מפקדת בעלות הברית בז'נבה יחד עם גנרל קרוקוב לפני הגעת התגבורת האמריקאית.
לאחר מכן מתגלה כי בעלות הברית מפתחות נשק-על חדש והרסני שיכול לגרום לנזק כבד לסובייטים.
שרדנקו שולח את המפקד לכבוש את מעבדת הפיתוח של הנשק הקטלני ומותקף מיד אחר כך ממקור לא ידוע.
לאחר הצלחת המשימה, שרדנקו (שהצליח לשרוד את המתקפה עליו) שולח את המפקד יחד עם גנרל קרוקוב לתקוף את בסיס בעלות הברית באיסלנד כדי להוציא את כוחות בעלות הברית מאירופה.
במהלך הקרב, דורש שרדנקו מהמפקד לתקוף את צבאו של גנרל קרוקוב מכיוון שהוא מאשים אותו בתקיפה עליו.
המפקד מחסל את בסיסו של קרוקוב והורג אותו.
שרדנקו מחליט לשוב להילחם באימפריית השמש העולה כדי לחסל אותה אחת ולתמיד.
כדי לעשות זאת, הוא שולח את המפקד אל הר פוג'י להרוג את הקיסר יושירו ולהראות לכל נתיניו שהקיסר אינו דמות אלוהית, כפי שהם מחשיבים אותו, אלא בשר ודם.
כמו כן מספר דוקטור זלינסקי למפקד על השינוי ברצף הזמן ועל כך שהמלחמה לא הייתה אמורה להתרחש ושרדנקו לא אמור להיות השליט.
זמן קצר לאחר מכן הדוקטור נעלם.
לאחר חיסול הקיסר והאימפריה, מתכנן שרדנקו לטמון מלכודת לבעלות הברית.
הוא מודיע לשלטונם כי הוא מעוניין לחתום איתם על הסכם שלום באי הפסחא, אך כאשר מגיעה המשלחת של בעלות הברית להפגש עם הפרמייר, הוא מצווה על המפקד לתקוף אותה.
לאחר הבסתה, חושף שרדנקו את פניו האמיתיים ועובר לתקוף עם צבאו את המפקד מחשש כי המפקד יודע יותר מדי וינסה למרוד.
המפקד מנצח את צבאו של שרדנקו ומביס אותו.
מבגידתו של שרדנקו מתקבלת המסקנה כי למעשה הוא זה שהעלים את דוקטור זלינסקי כי פחד שיחשוף מידע סודי, וכן כי הוא ביים את ההתקפה על עצמו מתחילת המערכה והאשים האשמת שקר את גנרל קרוקוב בכך, כדי למנוע ממנו לפעול להפלתו.
לבסוף, עובר המפקד לחסל את כוחות בעלות הברית הנותרים בניו יורק באזור פסל החירות תחת פיקודו של הנשיא אקרמן.
לאחר הניצחון, מתמנה המפקד לשליט החדש ומוביל את ברית המועצות המנצחת בהמשך דרכה.
כפי שצוין בעלילה הפותחת את שלוש המערכות, כוחות בעלות הברית נמצאות על סף תבוסה על ידי ברית המועצות.
הסובייטים הצליחו לכבוש את כל אירופה מלבד בריטניה ועומדים לבצע את הפלישה אליה דרך החוף הדרומי כאשר הם יוצאים מצרפת.
מפקד השדה הבריטי והמנהיג הצבאי של כוחות בעלות הברית רוברט בלינגהם שולח את המפקד להגן על החוף של בריטניה מפני הפלישה הסובייטית יחד עם תמיכתו של נשיא ארצות הברית הנבחר שיודע כי בריטניה מהווה את המכשול האחרון בפני הסובייטים לפני פלישה לארצות הברית.
לאחר שהמפקד בולם בהצלחה את הפלישה הסובייטית, שולח אותו בלינגהם אל קאן בצרפת כדי להחזיר את השליטה במדינה לכוחות בעלות הברית ולהדוף חזרה את הכוחות הסובייטים.
אחר כך מצליחה להוציא הסוכנת המיוחדת טניה מידע מגנרל סובייטי כי המפקדות של ברית המועצות נמצאות בהיידלברג שבגרמניה.
המפקד נשלח אל העיר ומחסל את מפקדות אלו.
לאחר שורת ניצחונות כנגד הסובייטים בהדיפתם חזרה באירופה, מכריז הקיסר יושירו בפומבי כי אימפריית השמש העולה מצטרפת למאבק כנגד בעלות הברית ומציב אולטימטום למנהיגים להיכנע או להיהרג.
האימפריה הקימה מבצר ענקי ומשוכלל ביותר הצף על המים ומהווה איום רציני לבעלות הברית ולסובייטים.
לכן, מקיים בלינגהם יחד עם מנהיגי בעלות הברית אחרים הסכם הפסקת אש עם הסובייטים, למרות התנגדותו של אקרמן, כדי שהם יוכלו להתמודד יחדיו כנגד האויב החדש.
בתחילה שולחים בעלות הברית והסובייטים כוחות אל מצר גיברלטר כדי לחסל יחדיו את הצי הימי של האימפריה הנמצא שם.
אחר כך, עובר המפקד לחסל בעזרת הסובייטים את המבצר הצף על המים של האימפריה.
בינתיים, פיתח הנשיא אקרמן נשק-על סודי והרסני במיוחד בהר ראשמור ומתכנן להשתמש בו כנגד ברית המועצות כי לטענתו הם עוד יבגדו בבעלות הברית.
אם יצליח להפעיל את הנשק, יפעילו הסובייטים כל נשק אפשרי כנגד ארצות הברית.
בלינגהם פוקד על המפקד להשמיד את הנשק החדש ולאחר מכן אף להרוג את הנשיא.
אחרי חיסול הנשיא, מגלה בלינגהם בעזרת טניה כי אמורה להתרחש פגישה בין הנסיך טטסו והגנרלים של האימפריה בטוקיו.
המפקד נשלח לשם כדי לחסל את צמרת השלטון ולשים סוף למלחמה עם האימפריה.
הסובייטים היו אמורים גם הם להצטרף לקרב זה נגד האימפריה, אך הודיעו לבסוף כי לא יצטרפו בטענה כי הם רחוקים מדי מהמקום, אך הסיבות האמיתיות לא היו ברורות.
לאחר הקרב בטוקיו שהביא לניצחון על האימפריה, יוצר קשר המדען הרוסי גרגור זלינסקי עם בלינגהם ומספר לו כי שרדנקו שיקר לו והמלחמה הזו מעולם לא הייתה אמורה להתרחש, כמו גם שאימפריית השמש העולה לא הייתה אמורה לקום, והכל נוצר עקב השינוי ברצף הזמן שנוצר בעזרת מכונת הזמן הסודית שלהם.
בנוסף הוא מספר כי הסובייטים מתכוננים להתקפה על בעלות הברית בקובה.
המפקד נשלח לשם כדי לברר מה מתרחש שם ומגלה כי הסובייטים משחררים שם ספינות אוויר עם פצצות עוצמתיות אשר מסוגלות להשמיד ערים שלמות.
המפקד נדרש לעצור את ספינות אוויר אלו ולהשמיד את המבנים המשחררים את הספינות.
ההתרחשויות בקובה הראו שזלינסקי אכן דבר אמת, ולא רק, אלא שגם אקרמן צדק והסובייטים אכן תכננו לבגוד בבעלות הברית.
לכן בלינגהם שולח את המפקד לקרב האחרון כנגד ברית המועצות בעמדתם האחרונה בעיר לנינגרד.
המפקד הורס את המבצר לפני ששרדנקו מצליח לברוח לירח ומביא לסיום המלחמה בניצחון של בעלות הברית.
שרדנקו וגנרל קרוקוב מושמים בתא הקפאה למאסר עולם על פשעים כנגד האנושות.
הסוכנת טניה ואיווה מזמינות את המפקד לפגישה כדי לחגוג את הניצחון.
בסוף, נואם סגן נשיא ארצות הברית מהבית הלבן, שהתמנה לנשיא לאחר מותו של אקרמן.
בנאומו שיבח את פעולותיו של אקרמן אף על פי שהכניס את כל העולם לסכנה גדולה, הודה למפקד על הניצחון במלחמה והביע תקווה כי אויביהם המובסים יקבלו בשמחה את הקפיטליזם ותרבות הצריכה וכן יחלקו יחד איתם את החלום האמריקאי.
אימפריית השמש העולה פורצת למלחמה במפתיע ומתחילה את התקפה על ברית המועצות.
את האימפריה המפותחת מאוד מבחינה טכנולוגית מנהיג הקיסר יושירו הנחשב בעיני נתיניו לישות אלוהית, יחד עם בנו, יורש העצר, הנסיך טטסו.
הקיסר שולח את המפקד (השחקן) אל ברית המועצות אשר אינה מוכנה לפלישה כיוון שהתמקדה במלחמה עם בעלות הברית.
תחילה תוקף המפקד כפר רוסי קטן בשם וורקוטה הנמצא על החוף בזמן חגיגות השנה החדשה.
אחר כך עובר המפקד אל העיר סטאלינגרד ותוקף אותה כדי לפגוע במורל הסובייטים.
בינתיים פיתח הנסיך טטסו נשק חדש רב עוצמה לאימפריה ובנייתו עומד להסתיים באודסה.
לאחר השלמת הבנייה, משתמש המפקד בנשק שהתגלה בשם "השוגון המכחיד" כדי לחסל את צבאו של הגנרל קרוקוב הסובייטי.
אחרי הקרבות עם הסובייטים, מגלה הנסיך טטסו בעזרת מרגל הנמצא בין בעלות הברית כי הן מתכננות לתקוף את הצי הימי של האימפריה בפרל הארבור.
לכן, נשלח המפקד לשם לתקוף את בעלות הברית במקום לתת להם אפשרות להיכנע, כפי שתכנן לעשות יושירו.
אחר כך הקיסר מגלה כי בעלות הברית בדרכם לטוקיו, ורק מבצר ענק הצף על המים עומד בדרכם.
לאחר מכן מחליט הקיסר לפלוש לארצות הברית ולכבוש את תחנות התקשורת בלוס אנג'לס כדי שיוכל להשתלט על התקשורת האמריקנית.
הקיסר, שהאמין כל הזמן עד אותה עת כי האימפריה צריכה לשלוט בכל העולם לפי "גורל משמים", מבין כי ניתן לשנות את הגורל בעזרת מסע בזמן וכי הוא טעה בהשקפתו, ולכן הוא פורש מכיסאו בתור המנהיג הצבאי של האימפריה ומוריש את התפקיד לבנו טטסו.
בעלות הברית והסובייטים יוצרים ביניהם ברית במטרה להילחם יחדיו באימפריה.
הם פולשים ליפן אל העיר יוקוהמה.
המפקד מגן על העיר ובולם את הפלישה.
אחר כך עובר המפקד אל מוסקבה כדי לחסל את הכוח הסובייטי לחלוטין ולהשמיד את מכונת הזמן כדי למנוע שינוי נוסף ברצף הזמן אשר יכול למחוק את האימפריה.
הקרב מוביל למותם של גנרל קרוקוב והשליט שרדנקו.
לבסוף שולחים טטסו ויושירו את המפקד אל אמסטרדם כדי לחסל את כוחות בעלות הברית שנותרו, להרוס את המפעל האחראי על הטכנולוגיות המתקדמות של בעלות הברית ולנצח במלחמה.
במהלך הקרב מצטרף כוח סובייטי אל מול האימפריה בפיקודו של זלינסקי כשהוא טוען שכפי שהוא הכניס את האימפריה למלחמה, כך גם יוציא אותה.
המפקד מנצח גם את הסובייטים.
לאחר המלחמה, עולה המפקד לדרגת "שוגון עליון" וקצינת המידע טויאמה מזמינה אותו לבילוי בחוף פרטי בהוואי.
פרמייר אנאטולי שרדנקו - המנהיג הפוליטי של ברית המועצות אשר ירש את כיסאו של רומנוב.
שרדנקו חזר בזמן יחד עם גנרל קרוקוב ודוקטור זלינסקי (עוד כשהיה בדרגת קולונל) והסיר את איינשטיין מרצף הזמן על ידי לחיצת ידו (באופן המזכיר את העלמתו של היטלר על ידי איינשטיין בעצמו).
לאחר שובו לזמן ממנו יצא, גילה כי הוא הפרמייר בזמן החדש.
הוא נוהג לנצל אחרים למען צרכיו.
מגולם על ידי טים קארי.
גנרל ניקולאי קרוקוב - השתתף במשימה יחד עם הפרמייר שרדנקו ודוקטור זלינסקי לחיסולו של איינשטיין.
הגנרל רברבן, גאוותן ונוהג לזלזל במפקד ביכולותיו.
מגולם על ידי אנדרו דיווף.
דוקטור גרגור זלינסקי - האחראי על מכונת הזמן שבה השתמשו לחיסולו של איינשטיין.
הוא מביע רבות דאגה וחרטה על השפעות המשימה ברצף הזמן.
מגולם על ידי פיטר סטורמר.
קצינת המידע דאשה פדורוביץ' - קצינת המידע הסובייטית האחראית על תדרוך המפקד לפני כל משימה.
מגולמת על ידי איוונה מיליסביק.
נטאשה וולקובה - חיילת קומנדו סובייטית בעלת כישורי צליפה מעולים.
מופיעה בסצנות החתוכות ובתור דמות הניתנת לשליטה במהלך המשחק.
מגולמת על ידי הלוחמת באמנויות לחימה מגוונות, ג'ינה קראנו.
מפקד השדה רוברט בלינגהם - מפקד שדה בריטי והמנהיג הצבאי של בעלות הברית.
הוא נותן למפקד את רוב המשימות ותומך בו אף יותר מאקרמן.
מגולם על ידי ג'ונתן פרייס.
אקרמן - נשיא ארצות הברית.
הוא אנטי-קומוניסט ופרו-קפיטליסט ומאמין כי הסובייטים עומדים נגד כל דבר שבעלות הברית עומדים למענו.
מוכן לבצע פעולות קיצונית נגד ברית המועצות ללא התחשבות בסיכון חיי אנשים רבים.
דעות אלה נובעות מהיותו מרגל יפני.
מגולם על ידי ג'יי קיי סימונס.
הסוכנת המיוחדת טניה - חיילת הקומנדו של בעלות הברית אשר הופיעה גם בכותרים הקודמים בסדרה.
היא בעלת נשק חדש הנקרא "חגורת כרונו" אשר משגר אותה מספר שניות לאחורה בזמן ובכך יכולה לברוח ממצבים מסוכנים.בנוסף לטניה יש יכולת מיוחדת לפוצץ כל רכב, או מבנה כולל פצצות אפוקלפטיות בלחיצה.
היא מגולמת על ידי ג'ני מקארתי.
לוטננט איווה מכקנה - קצינת התקשורת של בעלות הברית.
מיידעת את המפקד על פרטי המשימות לפני כל משימה.
בינה לבין טניה מתנהל מאבק על ליבו של המפקד.
מגולמת על ידי ג'מה אטקינסון.
הקיסר יושירו - קיסר אימפריית השמש העולה.
הוא נחשב בידי נתיניו לדמות אלוהית.
השקפתו כי כוחה ועוצמתה של האימפריה, וכך גם ניצחונה במלחמה, יגיע מגורל משמים.
בעל חילוקי דעות לעיתים קרובות עם בנו טטסו.
מגולם על ידי ג'ורג' טאקיי.
יורש העצר טטסו - בנו של יושירו ויורשו.
טטסו תומך בגישת לוחמה מודרנית, בניגוד לדעת אביו.
מגולם על ידי רון יואן.
זוקי טויאמה - קצינת המידע של האימפריה.
תפקידה לתדרך את המפקד על המשימות השונות.
מגולמת על ידי קלי הו.
יוריקו אומגה - חיילת הקומנדו של האימפריה הלבושה במדי בית ספר.
היא בעלת יכולות טלקינטיות על טבעיות.
מדובבת על ידי ליסה טאמאשירו.
המלחין פרנק קלפאקי חזר לתפקידו למשחק.
כאשר התראיין בתחילה בנושא זה, הביע רצון רב לעשות זאת, אך הודה כי עקב העובדה שאינו מועסק יותר על ידי EA ועובד כרגע עבור חברת המשחקים Petroglyph, הדבר אינו אפשרי מבחינה משפטית.
ביוני 2008, קלפאקי הציג סרטון וידאו לקהילת C&C כולה, בו ציין כי הושכר לעבודה על Red Alert 3, וכי הוא מלחין את Hell March 3, גרסה חדשה לרצועת המוזיקה המסורתית של Red Alert''.
Red Alert 3 Uprising (שנת 2009), משחק המבוסס על Red Alert 3 ובעל שדרוגים רבים וללא משחק ברשת.
Commercial skipping היא תכונה אשר קיימת כיום בחלק ממכשירי ה-PVR ומאפשרת דילוג אוטומטי על מקבצי פרסומות בתכנים מוקלטים.
תכונה זו נמצאת במחלוקת מאז השקתה מפני שרשתות הטלוויזיה הגדולות ואולפני הסרטים טענו שהיא פוגעת בזכויות היוצרים שלהם ומשום כך יש לאסור את השימוש בה.
מכשיר ה-PVR הראשון בו הייתה קיימת תכונה מובנית של "Commercial skipping" היה מכשיר ה-PVR של ReplayTV מדגם "4000 Series" ו-"5000 Series".
בשנת 2002 חמישה בעלי מכשירי PVR של ReplayTV הגישו תובענה ייצוגית נגד רשתות הטלוויזיה ואולפני הסרטים, בדרישה שיש להגן על זכויות הצרכנים להקליט תוכניות טלוויזיה ולאפשר לצרכנים לדלג על הפרסומות בטענה שהאפשרות לדלג על פרסומות מסייעת להורים למנוע מילדיהם להיחשף יתר על המידה לפרסומות.
במהלך 2003 חברת ReplayTV פשטה את רגל בעקבות המאבק המשפטי אותו ניהלה אשר התמקד ביכולת המובנית של המכשירים שלהם לדלג על פרסומות.
תוכנת המחשב Windows Media Center, אחת מתוכנות ה-PVR שזכו לפופולריות, בעלת היכולת לדלג על מקבצי פרסומות לאחר התקנת תוכנת צד שלישי בשם "DVRMSToolbox" (אשר איננה נתמכת על ידי מיקרוסופט).
עם כניסת מכשירי PVR לשוק אשר מאפשרים הקלטה של תוכניות טלוויזיה על גבי כונן קשיח, כגון TiVo ובישראל ממיר Hot Magic, צופים רבים מסוגלים להעביר את מקבצי הפרסומות באופן ידני או לדלג עליהם באופן אוטומטי במידה והתוכניות הוקלטו.
סוג נוסף של פרסומת בה נעשה שימוש באופן תדיר יותר, הוא השימוש במודעות אשר מופיעות לאורך התוכניות בתחתית המסך ומסתירות למעשה חלק מהמסך.
לרוב המודעות הללו תופסות רק 5-10% מהמסך, אבל לעיתים רבות הם יכולים לתפוס גם עד 25% מהמסך.
חלק מהמודעות הללו מלוות לעיתים רבות גם ברעשים או באנימציה ותנועה על גבי המסך.
Command & Conquer: Generals הוא משחק מחשב מסוג אסטרטגיה בזמן אמת (RTS), והוא השביעי בסדרת Command & Conquer.
הוא הופץ עבור Microsoft Windows ב־10 בפברואר 2003, ובהמשך גם למערכת ההפעלה Mac OS.
בעוד גרסת ה־Windows של Generals פותחה על ידי EA פסיפיק ופורסמה על ידי EA Games, גרסת Mac OS פותחה על ידי Aspyr ופורסמה על ידי MacSoft.
במשחק, השחקן יכול לבחור מתוך שלושה צבאות שונים: ארצות הברית, סין וצבא השחרור העולמי (GLA).
חבילת הרחבה, Command & Conquer: Generals – Zero Hour, יצאה למחשב האישי בשנת 2003, ול־Mac OS בשנת 2005. שני המשחקים זכו לביקורות טובות.
משחק המשך, Command & Conquer: Generals 2, היה בפיתוח, עד שהוחלט לשנות את ייעודו למשחק חינמי, ושמו שונה ל-Command & Conquer Frostbite 2. משחק זה בוטל ב־29 באוקטובר 2013 על ידי EA, בעקבות ביקורות שליליות בבדיקות גרסת אלפא.
Generals, כמו גם משחקי אסטרטגיה בזמן אמת אחרים, דורש מהשחקן לבנות בסיס, לאסוף משאבים, ליצור יחידות לחימה שונות, ולתקוף את היריב.
ניתן לבנות סוגי יחידות שונים, כגון חיילים, כלי רכב ויחידות אוויר.
בנוסף לכך, לכל אחד משלושת הצבאות במשחק מאפיינים ייחודיים, אם כי כולם מאמנים יחידות רגלים בצריפים, מייצרים כלי רכב משוריינים במפעל, ובעלי בנייני טכנולוגיות הדרושים לייצור יחידות מתקדמות יותר.
כל הצבאות בעלי אמצעים לרכישת משאבים נוספים ונשק־על ייחודי.
ממשק המשחק דומה לזה של משחקי אסטרטגיה בזמן אמת כמו Age of Empires או StarCraft.
השחקן בוחר מבנים כדי לייצר יחידות או לרכוש שדרוגים, והוא יכול לבחור יחידות בודדות על מנת לתקוף עמם או להפעיל יכולות כלשהן.
מבנים יכולים להבנות בכל מקום על המפה.
ליחידות השונות יתרונות וחסרונות נגד יחידות אחרות, עובדה שמעודדת את השחקן לייצר מגוון של כלי רכב וחיילים על מנת לנצח.
ככל שהמשחק מתקדם והשחקן מביס את יחידות אויב בשדה הקרב, השחקן מרוויח נקודות ניסיון, המשמשות לרכישת "יכולות גנרלים".
יכולות ייחודיות אלה נעות בין שיפור יחידות קיימות, יחידות חדשות, תקיפות אוויר חזקות, או זימון יחידות בכל מקום על פני שדה הקרב.
עלילת המשחק מתרחשת בעתיד הקרוב.
השחקן יכול לבחור לשחק אחד מ־3 צבאות, ארצות הברית, סין, וצבא השחרור העולמי (GLA).
ארצות הברית וסין הן שתי המעצמות החזקות בעולם, והן מהוות מטרה לצבא השחרור העולמי (GLA), ארגון טרור חסר טריטוריה, אשר נלחם ככוח סדיר בקנאות.
ארצות הברית וסין מוצגים כבעלי ברית במשחק, אשר מדי פעם משתפות פעולה נגד ה־GLA, שמטרותיו הוא חיסול כוחותיהם הצבאיים.
עלילת המשחק מתחילה בהתקפה גרעינית של ה־GLA על בייג'ינג, ועל סכר שלושת הערוצים.
השחקן מגלם את תפקידו של גנרל סיני שתוקף מנגד עם הכוחות הסינים הנותרים.
בסופו של דבר מצליח הגנרל להרוס את כל התאים של ה־GLA באזור האוקיינוס השקט.
השחקן מגלם גם גנרל מה־GLA שנלחם במרכז אסיה שעליו לאסוף כספים ונשק ביולוגי.
בו בזמן, עליו להתמודד עם שני צבאות אמריקאים וסיניים.
המלחמה מגיעה לשיאה בהשתלטות על הקוסמודרום בייקונור וירי של רקטת סויוז הנושאת טיל מרובה ראשי נפץ ביולוגי.
בנקודה זו מתחיל החלק האמריקאי, בו ארצות הברית תוקפת את ה־GLA ברחבי המזרח התיכון ובמרכז אסיה.
מבצע אמריקאי־סיני משותף הורס לבסוף את בסיס המפקדה של ה־GLA באסטנה, קזחסטן.
לאחר השקתו, Command & Conquer: Generals קיבל בעיקר ביקורות חיוביות.
האתר Metacritic נתן לו ציון של 8.4, בהתבסס על 34 חוות דעת.
המשחק זכה גם בפרס משחק האסטרטגיה הטוב ביותר ב־E3, בשנת 2002.
לאורך עלילת המשחק, השחקן מבצע מספר פעולות קשות בתור הצבא הסיני, כגון הפצצת סכר שלושת הערוצים על מנת להטביע את כוחות ה־GLA.
נוסף על כך, הכוחות הסיניים משתמשים במשחק בנשק גרעיני במידה רבה.
יתר על כן, בהקדמה למשחק, כיכר טיאננמן והאזורים הסובבים אותה בבייג'ינג הושמדו על ידי נשק גרעיני.
בתחילה, המשחק יצא לאור בגרמניה תחת הכותרת הבינלאומית שלה "Command & Conquer: Generals".
עם זאת, המשחק הוחרם בגרמניה ואיננו זמין להורדה עוד מסיבותיהם.
Command & Conquer (בתרגום ישיר לעברית: לכבוש ולשלוט; נקרא גם: Command & Conquer: Tiberian Dawn, בקיצור: CnC או C&C) הוא משחק וידאו מסוג אסטרטגיה בזמן אמת משנת 1995, אשר פותח על ידי Westwood Studios.
עלילת המשחק מתקיימת בהיסטוריה חלופית מודרנית, ובה מסופר על מלחמת עולם בין שתי קבוצות: "יוזמת ההגנה הבינלאומית של האו"ם" (Global Defense Initiative, או בקיצור: GDI) ו"האחווה של נוד" (Brotherhood of Nod), שבראשה עומד קיין.
Westwood הגו את המשחק בזמן שלבי הפיתוח האחרונים של המשחק Dune 2, ו-Command & Conquer מבוסס רבות עליו.
בהשראת האירועים באותה עת, ובעיקר מלחמת המפרץ, צוות המפתחים נתן למשחק הגדרות של לוחמה מודרנית.
המשחק מכיל סרטוני מעבר רבים אשר מככבים בהם עובדי Westwood ושחקן מקצועי אחד, ג'וזף קושן, אשר מגלם את קיין.
Command & Conquer זכה להצלחה מסחרית ולביקורות טובות, נמכרו מעל 3 מיליון עותקים וכן הוענקו מספר פרסים למפתחים.
זהו המשחק הראשון בסדרת משחקי Command & Conquer, אשר מכרו בסך הכל 30 מיליון עותקים עד שנת 2009. ב-31 באוגוסט 2007, מלאו 12 שנים למשחק.
במשחק נדרש לבנות בסיס לאסוף משאבים במטרה לממן את פעילות בניית המבנים, טכנולוגיות ויחידות צבאיות אשר יתקפו ויכבשו את בסיסי היריבים.
המשחק מכיל שני מצבי משחק: "יוזמת ההגנה הבינלאומית של האו"ם" (GDI) ו"האחווה של נוד".
יחידות ה-GDI עמידות יותר ובעלות עוצמה חזקה יותר מיחידות הנוד, אך הן גם יקרות יותר.
מהצד השני יחידות הנוד זולות אך פחות עמידות באופן משמעותי.
GDI מתמקדים בתקיפות אסטרטגיות בקנה מידה גדול, בעוד הנוד יוצרים צבאות גדולים יותר ומשתמשים בטקטית לוחמה לא קונבנציונלית.
יש כ-15 יחידות ומבנים בסך הכל.
המשאב היחיד במשחק הוא טיבריום, אשר נאסף על ידי יחידות קצירה שנושאות אותו לבית זיקוק לצורך עיבוד.
כאשר השחקן בונה מבנים, יחידות ומבנים נוספים הופכים זמינים לרכישה.
המשחק מכיל שני קמפיינים לשחקן יחיד, אחד ל-GDI והשני לנוד.
המטרה ברוב שלבי הקמפיינים היא להשמיד או להשתלט על מבני אויב.
המשימות מתחילות עם סרטון וידאו.
השחרור המקורי ל-DOS מכיל משחק מרובה משתתפים לעד ארבעה שחקנים, דבר אשר היה נדיר באותו הזמן.
משחק מרוב משתתפים על גבי האינטרנט נוסף בשחרור ה-Gold של אותו משחק.
הגרסאות ל-Sega Saturn ופלייסטיישן היו ללא תמיכה במשחק מרוב משתתפים, אך כללו 15 משימות לשחקן יחיד מחבילת ההרחבה The Covert Operations.
הגרסה לנינטנדו 64 כללה עדכון גרפיקה, עם דגמים בתלת-מימד.
סרטוני המעבר הוסרו והוחלפו בתמונות, בליווי קריינות ואפקטי קול.
בעוד הגרסה בנינטדו 64 כללה 4 משימות חדשות, היא הייתה ללא תמיכה במשחק מרובה משתתפים.
Westwood החלו את הפיתוח בתחילת 1993, לאחר שהגו את הרעיון למשחק בסמוך לסיום הפיתוח של Dune 2. הצוות תכנן לבנות את המשחק על היסודות של Dune 2, ובהמשך אמר המייסד השותף של Westwood, ברט ספרי, כי המשחק Command & Conquer "היה התוצאה הסופית של רשימת המשאלות ב-Dune 2".
בעקבות ההצלחה של Dune 2, ספרי האמין כי "הגיע הזמן לבנות את משחק האסטרטגיה בזמן אמת האולטימטיבי" עם קניין רוחני מקורי.
הוא אמר מאוחר יותר כי הוא היה "קנאי לקרוא למשחק בשם Command & Conquer", משום שהאמין כי שם המשחק הוא סיכום אידיאלי למשחקיות שלו.
כמו ב-Dune 2, גם Command & Conquer התרחש במקור בעולם פנטזיה אפית לפני שעוצב מחדש.
הצוות שינה זאת ללוחמה מודרנית בגלל האקלים הפוליטי של אמצע שנות ה-90, והושפעו בעיקר ממלחמת המפרץ כגורם המשפיע על החלטתם.
המייסד השותף לואיס קאסטל אמר: "המלחמה הייתה בחדשות והאיום מפני טרור היה בראש של כולם".
הרקע למשחק הושפע עוד יותר מהאמונה של ספרי כי מלחמות עתידיות לא יהיו אומה מול אומה, אלא מלחמה בין העולם המערבי לסוג של ארגוני טרור אנרכיסתים שאין להם ממשלה מרכזית.
הצוות רצה לגרום לשחק להרגיש שהמחשב שלו הוא "מסוף לשדה קרב אמיתי", הם לקחו את הנושא רחוק עד כדי כך שתהליך ההתקנה של המשחק דימה פריצה לתשתית צבאית.
יחד עם זאת, קאסטל ציין כי הצוות יצר יקום מקביל במטרה למנוע סוגיות בנושא מלחמות אמיתיות.
קאסטל אמר שמכיוון שהחברה פיתחה משחקים אחרים במקביל, הפיתוח של Command & Conquer לא היה פשוט.
אך המתכנת הראשי ג'ו בוסטיק אמר שהפיתוח היה מהנה כלכך עד שלפעמים הוא הופתע מכך ששילמו לו על זה.
לפי קאסטל, השחקנים שבחנו את המשחק התלהבו ממנו כלכך, והדבר עודד את הצוות לעבוד קשה יותר על המשך פיתוחו.
הצוות יצר סרטוני וידאו למשחק.
הסרטונים לא הכילו שחקנים מקצועיים למעט קושן שגילם את קיין והיה מעורב רבות בהפקה.
שאר המשתתפים בסרטונים היו אנשי Westwood והסצנות צולמו במשרדים פנויים ומחסנים.
הפסקול למשחק הולחן על ידי פרנק קלפקי.
המשחק שוחרר ל-DOS ב-1995. ב-1996 המשחק שוחרר ל-Windows 95 תחת השם Command & Conquer: Gold.
התאמה למקינטוש שוחרר ב-1996, עם גרסאות לפלייסטיישן ו-Sega Saturn בהמשך 1996–1997 וגרסה לנינטנדו 64 שהופצה ב-1999. ב-2007 שוחררה גרסה חינמית של המשחק על ידי Electronic Arts.
ב-1996 שוחררה חבילת הרחבה בשם The Covert Operations הכולל 15 משימות חדשות.
הספין אוף למשחק בשם Command & Conquer: Sole Survivor התמקד כולו במשחק מרובה משתתפים, ובו השחקנים פיקדו על יחידות בודדות במצבים כגון משחק מוות (Deathmatch) או כיבוש דגלים.
ב-2008 שוחרר טלאי תוכנה לא רשמי במטרה לגרום למשחק להמשיך לעבוד בגרסאות ה-32 ו-64 ביט של Windows XP ומעלה.
הטלאי טיפל במספר באגים במשחק והוסיף שדרוגים כמו רזולוציה גבוהה יותר וחבילות שפות.
המשחק היה הצלחה מסחרית, עם יותר מ-3 מיליון עותקים שנמכרו וביקורות חיוביות מאוד.
ב-1998 Command & Conquer Gold, היה מועמד לפרס האקדמיה לאמנויות ולמדעים אינטראקטיבים, בקטגוריית משחק האסטרטגיה של השנה.
בוב שטראוס מ-Entertainment Weekly שיבח את המשחק וכתב: "אם אתה אהבת לשחק עם חיילי צעצוע כילד, אתה תחשוב שדרכת על מוקש ועלית לגן עדן".
שטראוס האמין כי סרטוני הווידאו, הקול וה"אקשן ללא פסקה", החיו את ז'אנר משחקי המלחמה שנחשב לכבד ומשעמם.
לאחר שציין לטובה את המשחק מרובה המשתתפים, וציין כי תהליך ההתקנה הוא "המגניב ביותר שראיתי", הוא סיכם כי המשחק "גורם לסימולציות מלחמה אחרות להראות כמו משחק הלוח סיכון".
פיטר סמית מ-Computer Games Magazine אמר כי המשחק הוא "מנת אדרנלין בקופסה" וכתב: "כל דבר במשחק הזה צועק איכות".
סמית שיבח את המוזיקה והאפקטים הקוליים, המשחקיות והסיפור ואפילו את התקנת התוכנה.
סמית העיר על מספר בעיות קטנות, בהן האינטליגנציה המלאכותית של המשחק, אך סיכם: "Westwood ממש העלו את הרמה עם המשחק הזה".
כריס הודאק מ-Gamespot כתב: "החל ממסכי הטעינה וישר עד הבוקר, Command & Conquer הוא אחד מהמשחקים הטובים שאי פעם ראיתי, ואשר עוצב בגאונות .
מרטין סרילוס מ-Computer Gaming World כתב שהמשחק "נשאר בעיקר משחק טוב של Dune 2, בעל אפשרות למשחק רשת".
סרילוס מצא כי הממשק אינטואטיבי וקל לשימוש, כמו כן שיבח את הסיפור על כך שהיה מעניין וציין כי "אקנה את C&C2 רק כדי לראות איך הדברים הולכים להסתיים".
יחד עם זאת, המפתחים לדבריו כשלו ב"תיקון חסרונות מהותיים" שהיו ב-Dune 2, ערפל קרב אינו מתאים לסיפור בעולם אמיתי, בנוסף מצא פגמים בעיצוב הבחירות במשימות, והוא האמין שהן נבנו כמו "פאזל" שמאפשר לזכות בהן רק בדרך אחת.
הוא סיכם כי הוא נשאר "אחד ממשחקי האסטרטגי שנראים ונשמעים הכי טוב עד היום", ושהדבר יותר ממכסה על חסרונותיו.
ממוצע ציוני הביקורות למשחק עומד על 94 על פי Metacritic.
Command & Conquer יצר את סדרת משחקי Command & Conquer, שמכרו 30 מיליון עותקים עד נובמבר 2009. סיפר המשחק המשיך בסדרת משחקי טיבריאן, כולל במשחק Command & Conquer: Renegade אשר חוזר למלחמת הטיבריום הראשונה.
ב-1996 Westwood השיקו סדרת משחקי פריקוול בשם Red Alert, הסדרה מספרת על קונפליקט עולמי במדינות המערב לברית המועצות אשר התרחש במקום מלחמת העולם השנייה.
המשחק נחשב למשפיע הגדול ביותר על ז'אנר משחקי אסטרטגיה בזמן אמת.
ב-1996 Computer Gaming World דירג את Command & Conquer במקום 48 ברשימת המשחקים הטובים ביותר.
Next Generation דירג באותה שנה את המשחק במקום 49. בשנת 2002 כתבו ב-Computer and Video Games: "מאות משחקי אסטרטגיה, מסטארקראפט ועד Age of Empires לקחו רעיונות ו-Command & Conquer...
ז'אנר האסטרגיה בזמן אמת עדיין משגשג, והכל תודות ל-Command & Conquer".
ברוס ג'ריק מ-GameSpot ציין ש-Command & Conquer הוא "כמעט שם נרדף למשחק אסטרגיה בזמן אמת".
"Comme Moi" (בעברית: "כמוני") הוא סינגל של הזמרת-יוצרת הקולומביאנית שאקירה, מתוך אלבומה האחד עשר El Dorado, והזמר הצרפתי בלאק אם, מתוך אלבומו השני, Éternel insatisfait.
השיר הוא הסינגל החמישי מאלבומו של בלאק אם, אך לא הוכרז כסינגל מאלבומה של שאקירה.
השיר הוא השיר ה-8 מן אלבומה של שאקירה ובנוסף, באלבום יצאה גרסה בשפה האנגלית לשיר בשיתוף הלהקה , אשר נקראת "What We Said", והיא הרצועה ה-12 מתוכו.
בסמוך לצאתו, סקר מגזין הבילבורד את השיר.
בהמשך, זכה השיר לסיקור גם מטעם המגזין הספרדי, La Vanguardia.
במגזין Prensa Libre, אשר נוסד בגואטמלה, פורסמה כתבה המתייחסת לשיר, תוך שנטען שם כי מדובר בשיר היפ-הופ.
גם באתר המוזיקה הדיגיטלי Pulzo, פורסמה כתבה על השיר ועל קליפ השיר.
לשיר יצא וידאו קליפ נלווה, אשר הועלה לערוץ ה-Vevo של בלאק אם ב-31 במרץ 2017, בסמוך לצאתו של השיר כסינגל.
בין היתר, יצא לשיר קליפ מאוחרי הקלעים, שם מראים את כל תהליך הצילום, הבימוי והפקתו של הקליפ הרשמי.
בנוסף לכך, ב-26 במאי 2017, יצאה גרסה בשפה האנגלית לשיר בשם "What We Said", אשר הועלתה לערוץ ה-Vevo של שאקירה.
הגרסה המחודשת לא כללה בתוכה את אם, אלא כללה בתוכה קולות רקע של הלהקה .
קליפ השיר צבר למעלה מ-24 מיליון צפיות והוא אחד מהסרטונים הנצפים ביותר של אם, בעוד האודיו של ההוצאה המחודשת של השיר צבר קרוב ל-3 מיליון צפיות.
כמו כן, צבר השיר בספוטיפיי למעלה מ-20 מיליון השמעות בסך הכול.
במצעדים השיר לא זכה להצלחה רבה, ובשיאו הצליח להיכנס אל המקום ה-135 במצעד הצרפתי.
"Coming Home" (בעברית: "בא הביתה") הוא סינגל שהקליטה להקת הדראם אנד בייס הבריטית "סיגמא", ביחד עם הזמרת-יוצרת ריטה אורה.
השיר יצא לאור ב-6 בנובמבר 2016, כסינגל השביעי מתוך האלבום "Life" של הלהקה.
עם יציאתו נכנס השיר אל המקום התשיעי במצעד שבסקוטלנד, השלושה עשר במצעד שבפלנדריה, והחמישה עשר במצעד הסינגלים הבריטי.
השיר נכתב על ידי ויין הקטור, טום בארנס, בן קון ופיט קלהר, והופק על ידי סיגמא ו-TMS.
בנוסף לכך, השיר הוא שיר בסגנון הדראם אנד בייס, אשר אפיין את מרבית שירי אלבום הבכורה של הלהקה, "Life".
הלהקה וריטה אורה הופיעו עם השיר ב-25 בנובמבר 2015, בתוכנית הטלוויזיה הבריטית "The X Factor".
הווידאו קליפ המלא שיצא עבור השיר הועלה ליוטיוב ב-5 בנובמבר 2015. בתחילת הקליפ, ניתן לראות את ריטה אורה בתוך מכונית, ולאחר מכן כמה אנשים נכנסים אל תוך יער.
בהמשך, ניתן לראותם נוהגים בג'יפ.
נכון לדצמבר 2020, מונה הצפיות של הקליפ עומד על כ-27 מיליון צפיות.
מדינהתאריך יציאהפורמטחברת תקליטיםבריטניה6 בנובמבר 2015הורדה דיגיטלית3Beat
Comme Les Oiseaux (בעברית: כמו הציפורים) הוא סינגל שהוקלט על ידי הזמר-יוצר הישראלי ישי ריבו בשיתוף הזמר-יוצר הישראלי-צרפתי עמיר חדד.
השיר יצא לאור ב-5 באוגוסט 2018 כסינגל השישי מתוך אלבומו השלישי של ריבו, שטח אפור, על ידי חברת התקליטים NMC.
השיר נכתב על ידי פטריסיה כהן ועמיר חדד, הולחן על ידי ישי ריבו והופק על ידי יונתן גולדשטיין.
ריבו העלה לערוץ היוטיוב שלו את האודיו הרשמי של השיר ב-5 באוגוסט 2018, בסמוך לצאת הסינגל.
נכון לאוגוסט 2025, מונה הצפיות של הקליפ עומד על כ-3.4 מיליון.
Come on a Cone הוא שיר שהוקלט על ידי הראפרית הטרינידדית ניקי מינאז', מתוך אלבום האולפן השני שלה, Pink Friday: Roman Reloaded.
השיר יצא לאור ב-2011, על ידי חברות התקליטים יאנג מאני, קאש מאני וריפבליק.
את השיר השוו לעבודות שונות של הראפרית מיסי אליוט.
השיר נכתב על ידי ניקי מינאז', היט-בוי ופרננדו גריבאי, הולחן על ידי ניקי מינאז' והופק על ידי היט-בוי ופרננדו גריבאי גם כן.
השיר זכה לביקורות רבות מטעם מבקרי המוזיקה, תוך שבפיצ'פורק סקרו אותו גם כן.
בנוסף לכך, סקרו את השיר גם ב-NME.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.8 מיליון השמעות.
"Commander in Chief" (בעברית: "מפקד ראשי") הוא שיר של הזמרת האמריקאית דמי לובאטו.
היא כתבה את השיר יחד עם ג'סטין טרנטר, ג'וליה מייקלס, פיניאס או'קונל וערן קנאטה.
השיר יצא כסינגל תחת הוצאת איילנד רקורדס ב-14 באוקטובר 2020. המילים שלו מופנות כלפי נשיא ארצות הברית לשעבר, דונלד טראמפ, והוא מהווה תגובה לבחירות לנשיאות ארצות הברית 2020. באותו יום בו יצא השיר יצא לאור וידאו קליפ נלווה.
בראיון ל-CNN טענה לובאטו כי היא כתבה את מילות השיר לנשיא טראמפ, וציינה במיוחד את ההתמודדות הגרועה שלו עם התפרצות נגיף הקורונה בארצות הברית, חוסר שוויון גזעי, עליונות לבנה, וביטול זכויות להט"ב.
לובאטו אמרה שהשיר התחיל ברצון חוזר ונשנה שלה לכתוב לנשיא מכתב או לקבוע איתו פגישה כדי לשאול אותו את השאלות שהשיר כולל, אך בסופו של דבר היא החליטה לכתוב שיר במקום ולהוציא אותו לאור אותו כך שכולם יוכלו לחלוק עמה את העימות ולדרוש גם "תשובות".
בשיר שואלת לובאטו, "האם אתה בכלל יודע את האמת?
השיר המלא דלף לפני יציאתו לאור ב-11 באוקטובר 2020. כעבור כמה ימים, ב-13 באוקטובר, החלה לובאטו להוציא טיזרים של השיר על ידי פרסום כמה קטעים של הקליפ בעמוד האינסטגרם שלה, ובו נערה שחורה צעירה וגבר לבן מבוגר יותר מביעים את המילים.
על עטיפת הסינגל נראית גם לובאטו חובשת מסכת פנים שעליה כתוב "VOTE" (בעברית: להצביע).
הזמרת, שהייתה גלויה בנוגע לאמונותיה הפוליטיות בעבר, הודיעה כי השיר יצא לאור מאוחר יותר באותו לילה של 14 באוקטובר, עם הכיתוב "אני קוראת לכולכם, אנא הצטרפו אלי כדי להצביע בבחירות השנה.
תמצאו את פרטי המצביע שלך ב-iwillvote.com".
הקליפ לשיר יצא לאור ב-14 באוקטובר 2020. הוא מציג אמריקאים מגוונים ממגדרים, גזעים, נטיות מיניות וקבוצות יכולת העושים לשיר ליפ סינק לפני שלובאטו מופיעה ומבצעת את הרגעים האחרונים של השיר.
פרויקט לינקולן, קבוצה המורכבת בעיקר מרפובליקנים נגד טראמפ, חברה ללובאטו כדי להוציא קליפ אלטרנטיבי המציג מונטאז' של תמונות של אנשים סובלים, עם צילומים של אנשים עצורים בגבול ארצות הברית במרכזי מעצר, אשפוזים של מטופלים שחלו בנגיף הקורונה, ומחאות Black Lives Matter.
ב-14 באוקטובר 2020 ביצעה לובאטו את השיר בטקס פרסי המוזיקה של בילבורד 2020. את ההופעה ביצעה בעודה מנגנת בפסנתר.
מגזין Vulture שיבח את השיר בכך שהוא לא רק מתאר את הרגשות המלווים את תקופת נשיאותו של טראמפ, אלא גם מעודד את המאזינים "להילחם על מה שנכון" ו"לעמוד על שלהם", הכולל הצבעה בבחירות הקרובות.
יתר על כן, הם ציינו כי השיר הוא לא רק "קריאה לנשיא דונלד טראמפ וכל חוסר יכולתו המדהים להתמודד עם המצב", אך הוא גם "תזכורת לכך שמבקריו לא מתכוונים לסגת".
בינתיים דיווח בילבורד כי "Make America United Again" (בעברית: לאחד את אמריקה שוב) הוא מטרתה של לובאטו עם "השיר החדש העוצמתי והמונע פוליטית" לאור מילות השיר והוויזואליות של הקליפ הנלווה שלו.
דוריאן לינסקי מהגרדיאן היללה את השיר כ"שיר המחאה החשוב ביותר של עידן טראמפ", ואמרה שיש לו "עוצמה עזה" ושיבחה את לובאטו על היותה האמנית הראשונה שקראה תיגר על טראמפ ישירות במילותיה.
השיר הושווה גם לשירי פוליטיקה ומחאה מהעבר, ביניהם - "Dear Mr.
President", "What's Going On", והשיר כנגד מרגרט תאצ'ר של קראס משנת 1982 "How Does It Feel To Be the Mother of a Thousand Dead" (בעברית: איך זה מרגיש להיות אם לאלף מתים) - אבל לינסקי כתב שלובאטו מציגה משהו חדש לז'אנר שירי המחאה עם "בלדת הפופ הכואבת והמליסמטית שלה".
Coming Out of the Dark (בעברית: יוצאת מתוך האפלה) הוא שיר שהוקלט על ידי הזמרת-יוצרת האמריקאית גלוריה אסטפן, מתוך אלבום האולפן השני שלה, Into the Light.
השיר יצא לאור ב-10 בינואר 1991, על ידי חברת התקליטים אפיק רקורדס, כסינגל הראשון והפותח מתוך האלבום.
הוא נכתב על ידי אסטפן, בן זוגה אמיליו אסטפן וג'ון סקאדה והופק על ידי אסטפן, חורחה קאסאס וקליי אוסטוולד.
הוא היה לשירה השלישי של הזמרת שהגיע למקום הראשון בארצות הברית והשני שלה שעשה זאת בקנדה.
זהו הסינגל הראשון שיצא לאחר התאונה של אסטפן ב-20 במרץ 1990 – אוטובוס גדול ממדים התנגש ברכב ההופעות של אסטפן וכמעט גרם למותה – שאירעה בסמוך לסיבוב ההופעות "Get on Your Feet Tour".
זהו גם השיר הראשון שביצעה אסטפן בפומבי לאחר שהתאוששה.
הוא נכתב בהשראת התאונה, תוך שהקדישה אותו גם לבן זוגה, אמיליו אסטפן.
השיר הוא בלדת נשמה הכוללת שימוש במקהלה.
בין הקולות במקהלה ניתן למנות את עמיתה של גלוריה, הזמר הקובני ג'ון סקאדה, וזמרת ה-R&B בטי רייט (שניהם הקליטו קולות רקע באלבומיה של גלוריה, Cuts Both Ways ו-Into the Light).
שמו של השיר נוצר בהשראת ביטוי שכתב בן זוגה על דף נייר כשמסוק העביר אותה לניתוח של גבה השבור.
גלוריה הסבירה לבילבורד: "בן הזוג שלי היה באחד המסוקים שטסו מבית החולים אחד למשנהו.
האווירה הייתה אפלה והוא היה שרוי בטראומה.
לאחר מכן, הוא חשב על השיר עצמו".
גלוריה הסבירה בריאיון עם Los Angeles Daily News שהיא ניסתה לא להפוך את Into the Light לאלבום שיגרור רחמים כלפיה: "אני מאוד סומכת על עצמי ואני רגילה לתפקיד הזה.
אני לא אוהבת שאנשים מרחמים עליי.
אז כתבתי "Coming Out of the Dark" כדי ליידע את האנשים סביבי עד כמה חשובים הם בשבילי.
כמו כן, לא רציתי שהאלבום יהפוך לאלבום על התאונה".
ביל לאמב מ-About.com תיאר את השיר כ"בלדת מדהימה שעשויה להפוך ללהיט".
הוא הוסיף כי הוא "נחשב לאחד מלהיטי הפופ מעוררי ההשראה המובילים בכל הזמנים".
העורך ג'ייסון בירשמאייר מ-AllMusic, ציין זאת גם כן בביקורתו על Into the Light, וכינה אותו כבלדה "בלתי נשכחת".
מריאן שופלה מ-AXS ציינה כי אסטפן "באמת התברכה בקול מעורר השראה".
לארי פליק מבילבורד כתב כי "הבלדה מרוממת ובעלת מסר" והוסיף "שהיא מאופיינת בביצוע מרשים ומעורר השראה".
מארק מילן מ-The Daily Vault בחר בו כאחד מ"שלושת הלהיטים האמיתיים מהאלבום", ביחד עם "Live for Loving You" ו-"Seal Our Fate".
קרוליין סאליבן מ-Smash Hits הצהירה שהוא "מתחיל לאט, ולאחר מכן מתגבר".
פיפ אלווד-יוז מ-Entertainment Focus תיאר אותו כ"אחד השירים האישיים ביותר בקריירה של אסטפן".
ביל ווימן מאנטרטיינמנט ויקלי כתב ש"מדובר בשיר יפה על התאוששותה של אסטפן.
הוא מתחיל לאט, ואז מגיע לרגע השיא שלו, בו משולבת מקהלה שמזכירה את "Man in the Mirror" של מייקל ג'קסון.
קשה שלא לאהוב אותו – השיר הוא מעין המנון של תקווה".
מבקרת אחרת, לאה גרינבלט, תיארה את השיר כ"בלדת גוספל אישית".
מריו טרדל מ-Knight Ridder תיאר את השיר כ"שיר גוספל מרהיב".
ב-Music & Media ציינו כי "לאחר התאונה הקשה שחוותה, ניתן לראות כי היא זורחת באמצעות שיר הגוספל הזה.
בעזרת קולות המקהלה החזקים, היא מטפסת בדרכה חזרה לפסגה".
במגזין פיפל נכתב שמדובר ב"שיר דאנס-פופ סטנדרטי".
השיר הגיע למקום הראשון במצעד הבילבורד הוט 100 בארצות הברית ולמקום הראשון במצעד השירים העכשוויים למבוגרים.
הוא הפך ללהיט גם בקנדה, ספרד ויפן.
עם זאת, לשיר לא הייתה השפעה כה רבה בשאר מדינות אירופה, שם אסטפן תמיד הייתה פופולרית.
באירלנד הוא הגיע ל-20 העליונים בלבד ובהממלכה המאוחדת ל-40 העליונים בלבד.
אסטפן הקליטה גם את הגרסה הספרדית לשיר, שנקראה "Desde la Oscuridad".
הגרסה הופצה לתחנות הרדיו הלטיניות באמריקה וההשמעות הרבות שקיבלה הובילו לכך שהוא נכנס לחמישייה הפותחת במצעד השירים הלטיניים, והפך לאחד משיריה המצליחים ביותר של אסטפן במצעד.
מדינהתאריך יציאהפורמטחברת תקליטיםמקוראירופה10 בינואר 1991תקליט 7 אינץ' • תקליט 12 אינץ' • תקליטוראפיקבריטניה21 בינואר 1991ארצות הברית22 בינואר 1991יפן24 בינואר 1991
Comme des Garçons (Like the Boys) (בעברית: כמו הבנים) הוא שיר של הזמרת היפנית-בריטית רינה סאוואיאמה.
השיר יצא ב-17 בינואר 2020 כסינגל השני מתוך אלבום הבכורה של סאוואיאמה, Sawayama, דרך חברת התקליטים Dirty Hit.
השיר משלב ז'אנרים שונים כגון דיסקו, דאנס, פאנק, האוס, אלקטרוהאוס וסינת'פופ.
ב-21 בפברואר 2021, פורסם רמיקס לשיר, בהשתתפות הזמרת והדראג קווין הברזילאית פבלו ויטאר.
כשדיברה על התוכן הלירי של הרצועה, קבעה סאוואיאמה, "כשכתבתי את השיר הזה רציתי מצד אחד לחקור בצורה מילולית את הרעיון שאנשים יצטרכו לאמץ תכונות גבריות שליליות כדי להיראות בטוחים, ואילו מצד שני ליצור מחווה למוזיקת הריקודים של שנות האלפיים, שגרמה לי להרגיש ביטחון.
הרעיון הוא שגרסת הביטחון המקובלת חברתית היא להתנהג "כמו הבנים", אחרת בתור אישה יכנו אותך "bitch" (כלבה) - אבל במועדון אנו הופכים את המילה "bitch" לסימן לביטחון אולטימטיבי ("yes bitch," "work bitch").
רציתי לחבר את שני אלה ביחד ולהכין באנגר מועדונים אופנתי שגורם לך להרגיש כמו ה-"bitch" שאתה".
במקור, נכתב השיר בהשראת שיחה על "היהירות של בטו או'רורק במירוץ לנשיאות".
בשיר משולבים ז'אנרים שונים, בהם דיסקו, דאנס, פאנק, האוס, אלקטרו האוס וסינת'פופ.
ההפקה בחלקה היא לו-פיי, בעלת השפעות של יורודאנס, בס "שמן", סינת'ים "קופצניים", ביט "נוצץ" וקצב של 119 פעימות לדקה.
מבחינה לירית, זוהי "חגיגה צוננת של ביטחון אמיתי", vמבקרת את הציפייה החברתית: "כיצד אנשים, ללא קשר למגדר, מצפים לעיתים קרובות להביע אמון רק בדרכים גבריות קונבנציונליות".
גרסת הרמיקס הופקה על ידי של הדיג'יי הברזילאי בראבו, תוארה כ-"מדבקת" וכוללת ביט "מוכן למועדון" וסינת'ים "ניסיוניים".
השיר הצליח לצבור למעלה מ-24 מיליון השמעות ברשת הזרמת המדיה ספוטיפיי.
ב-26 בפברואר 2020, עלה הוידאו קליפ הנלווה לשיר ליוטיוב.
הקליפ בוים על ידי אדי וילן, והוא "בהשראת שנות ה-90".
הורדה דיגיטלית – רמיקס של בראבו
"Come to Daddy" (בעברית: בוא לאבא) הוא שיר של מפיק המוזיקה האלקטרונית הבריטית ריצ'רד ד.
ג'יימס, שיצא תחת השם הבדוי הראשי שלו אפקס טווין.
הוא יצא כסינגל דרך חברת התקליטים ווארפ רקורדס ב-6 באוקטובר 1997, במקביל למיני אלבום בעל אותו שם.
עבור השיר יצא וידאו קליפ, אשר מדורג במקום הראשון ברשימה של פיצ'פורק "טופ 50 וידאו קליפים של שנות התשעים.
באוקטובר 2011 NME דירגה את השיר במקום ה-42 ברשימת "150 הרצועות הטובות ביותר ב-15 השנים האחרונות".
השיר הגיע למקום 10 במצעד הסינגלים הדני ולמקום 36 במצעד הסינגלים הבריטי.
ג'יימס ציין את מחשבותיו על השיר בראיון משנת 2001 לאינדקס מגזין, ובמיוחד את זה שלא התעניין בפופולריות שלו."'Come to Daddy' קרה בזמן שסתם הסתובבתי בבית שלי, התעצבנתי ועשיתי את הג'ינגל דת' מטאל המחורבן הזה.
אחר כך הוא שווק והסרטון נוצר, והרעיון הקטן הזה שהיה לי, וזה היה בדיחה, הפך למשהו ענק.
זה לא היה תקין בכלל."לאחר יציאתו לאור המוצלחת, טען ג'יימס כי הסיר את התקליט מההפצה למשך שבוע אחד, בתקווה למנוע ממנו להגיע למקום הראשון; הוא הגיע בשיאו למיקום ה-36.
"Come to Daddy" התפרש כפרודיה על הלהיט של הפרודיג'י "Firestarter".
את הווידאו קליפ של "Come to Daddy" (אשר יצא באוקטובר 1997) ביים כריס קונינגהאם והוא צולם באותם נכסי מועצה שבה צילם סטנלי קובריק סצנות רבות בתפוז המכני.
הסצנות צולמו סביב מרכז הקניות טאבי ברידג', תמסמד, שנהרס בשנת 2007. חלק ניכר מהחניה התת-קרקעית החשוכה נעלם.
הסרטון נפתח באישה מבוגרת (בגילומה של קרול לורן) המטיילת עם כלב בסביבה תעשייתית ומלוכלכת.
הכלב משתין על טלוויזיה נטושה המונחת על המדרכה, וגורם לה לזנק במפתיע לחיים, ולצילום ראש מעוות של ריצ'רד די ג'יימס להופיע ולזמר את המילים.
הדבר משחרר רוח, מלווה בכנופיית ילדים קטנים, כולם נושאים את פניו המחייכות של ג'יימס, ושנראה שהם מאכלסים את הבניינים הנטושים.
הילדים מסתובבים כשהם גורמים להרס, משחיתים סמטה ורודפים אחרי גבר אשר מנסה להגיע לרכבו, לנסוע ולברוח מהם.
גבר רזה (בגילומו של אל סטוקס) יוצא מהטלוויזיה, צורח בפניה של האישה, ואז אוסף את הילדים סביבו.
הסרטון דורג במקום הראשון ברשימה של פיצ'פורק "טופ 50 וידאו קליפים של שנות התשעים.
בנוסף, הסרטון זכה בפרס הזהב (הפרס הראשי) בקטגוריית המוזיקה הדיגיטלית ב-Prix Ars Electronica בשנת 1999.
בשנת 2021, הקליפ דורג במקום ה-47 ברשימת "100 הקליפים הטובים בכל הזמנים" של מגזין הרולינג סטון.
Commerce One הייתה חברה שנוסדה ב-1994 ועסקה בפיתוח כלים בתחום המסחר האלקטרוני, בעיקר בנושא B2B.
בשנת 2000 עבדו בה כ-3,800 עובדים ובזמן בועת הדוט-קום היא הגיעה לשווי שוק של 21.5 מיליארד דולר.
מטה החברה היה ממוקם בפרברי סן פרנסיסקו.
החברה הוקמה בשנת 1994 כ-DistriVision על ידי תום גונזלס ובנו טום גונזלס הצעיר.
בשנת 1997 שמה הוחלף ל-Commerce One.
החברה פיתחה תוכנות מבוססי XML ובבעלותה היו מספר פטנטים בתחום.
בשנת 1999 היא רכשה את החברה המתחרה CommerceBid שנוסדה על ידי לירון פטרושקה.
ביולי 1999 ביום המסחר הראשון של מניית החברה היא עלתה ב-190%.
בספטמבר 2000 היא רכשה חברת AppNet ב-1.6 מיליארד דולר במניות.
בדצמבר 2000 הקימה החברה את Covisint ביחד עם פורד, ג'נרל מוטורס, רנו, ניסן ודיימלר AG.
בבעלות Commerce One היו 2% מהמניות.
בשנת 2001 נפטר תום גונזלס הצעיר מסוג נדיר של סרטן.
מצב החברה החל לדרדר ובאוקטובר 2002 היא הכריזה על פיטורי כ-400 עובדים (שליש מעובדיה באותה תקופה).
במהלך סוף 2004 החברה פשטה גרל.
בדצמבר 2004 נמכרו חלק מהפטנטים שהיו בידי החברה לחברת אחרת שהייתה תחת שליטה של נובל.
חלק אחר נמכר למשקיעים שניסו להמשיך ולהפעיל את הנכס.
החברה נמכרה ל-Perfect Commerce בפברואר 2006.
"Coming Home" הוא סינגל של אמן מוזיקת הקאנטרי האוסטרלי, קית' אורבן, בשיתוף פעולה עם הזמרת האמריקאית, ג'וליה מייקלס, שיצא ב-21 במרץ 2018 כסינגל שני מתוך האלבום Graffiti U של אורבן.
הסינגל נכתב על ידי קית' אורבן, ג'יי.
רותם, ג'וליה מייקלס, ניקול גליון ומרל האגרד, והופק על ידי קית' אורבן וג'יי.
בשיר נמצאת דגימה מהסינגל "Mama Tried" של מרל האגרד ודה סטריינגס.
נכון לספטמבר 2021, הווידאו קליפ הושמע למעלה מ-44 מיליון פעמים בספוטיפיי.
בילי דוקס, מ-Taste of Country, אמר שהשיר הוא "שיר המיועד לדור הבא של חובבי מוזיקת הקאנטרי".
הווידאו קליפ של הסינגל, שבוים על ידי אנדי היינס, יצא לראשונה בערוץ היוטיוב של קית' אורבן ב-31 במאי 2018. הווידאו קליפ, שצולם בלוס אנג'לס, קליפורניה, נצפה למעלה מ-15 מיליון פעמים.
"Coming Home" הוא סינגל של להקת האינדי פופ האוסטרלית שפרד, שיצא, על ידי חברת התקליטים Empire of Song, ב-10 בנובמבר 2017, כסינגל הרביעי מתוך אלבום האולפן השני של הלהקה, Watching the Sky.
השיר נמצא בטריילר של הסרט הקדמונים, ושל הסרט קדימה.
נכון לאפריל 2022, השיר הושמע למעלה מ-70 מיליון פעמים בספוטיפיי.
הווידאו קליפ יצא בערוץ היוטיוב של הלהקה ב-24 בינואר 2018, לצד ההכרזה על תעודת הזהב של הסינגל.
נכון לאפריל 2022, הווידאו קליפ נצפה למעלה מ-9 מיליון פעמים.
הלהקה ביצעה את השיר בהופעה חיה ב-The Today Show ב-27 בנובמבר 2017.
שנהפרסקטגוריהתוצאההערות2018פרסי המוזיקה של ARIAשיר השנה 2019היצירה האוסטרלית המושמעת ביותריצירת הפופ של השנה
אזור תאריך פורמט חברת תקליטים הערות אוסטרליה 10 בנובמבר 2017 הורדה דיגיטליתEmpire of Song
Comic Book Resources (ידוע בראשי התיבות: CBR) הוא אתר אינטרנט העוסק בסיקור חדשות, דיונים ופרסום כתבות בנושאי קומיקס.
אתר האינטרנט "Comic Book Resources" הוקם בשנת 1995 על ידי ג'ונה ווילנד בתור פיתוח של "Kingdom Come Message Board" - פורום שנוצר על ידו בתור מרחב דיונים על סדרת הקומיקס של DC קומיקס באותו השם.
באתר מתפרסמים כתבות ומאמרים שנכתבו על ידי אנשי מקצוע בתעשיית הקומיקס, ביניהם רוברט קירקמן, גייל סימון, מארק מילר, סקוט מקלאוד, קית' גיפן , ג'ון קייסי , סטיבן גרנט , וורן אליס ואריק לארסן.
באפריל 2016, נרכשה "Comic Book Resources" על ידי חברת "Valnet Inc" אשר בבעלותה גם אתר האינטרנט "Screen Rant".
האתר הושק מחדש תחת השם "CBR.com" ב-23 באוגוסט 2016.
ערוץ היוטיוב של האתר קיים מאז 2008 ומתפרסמים בו עדכונים בנושא קומיקס, דירוגי דמויות ועוד.
נכון לאוקטובר 2022 מונה הערוץ מעל לכארבעה מיליון מנויים.
האתר CBR נחשב למוביל בתחום ואמין במיוחד, ובשנת 2008 אף כונה על ידי ספריית המחקר של אוניברסיטת באפלו כ"אתר הבכורה בנושאי קומיקס באינטרנט".
בנוסף, הקומיקסאי הסקוטי מארק מילר התבטא כי הוא קורא את האתר כל בוקר לאחר קריאת ה"פייננשל טיימס".
+שנהפרסקטגוריהתוצאהביבליוגרפיה1999פרס הנשר האתר הטוב ביותר בנושאי קומיקס20002001200420052006200720082009פרס אייזנרהאתר האהוב ביותר בנושאי קומיקס2010פרס הנשרהאתר הטוב ביותר בנושאי קומיקס2011פרס אייזנרכתב העת הטוב ביותר בנושאי קומיקס2013פרס הארוויהמצגת הביוגרפית, ההיסטורית או העיתונאית הטובה ביותר2014פרס אייזנרכתב העת הטוב ביותר בנושאי קומיקס
ב-11 באפריל 2014, מאמר מאת ג'אנל אסלין שהתפרסם באתר ובו מתחה ביקורת על עיצובו של שער הבכורה של חוברת הקומיקס "הטיטאנים הצעירים".